EkBass/fiwiki-20250220-pages-articles huggingface dataset:
Scott Hain

Scott Allen Hain (2. kesäkuuta 1970 – 3. huhtikuuta 2003) oli viimeinen rikollinen, joka teloitettiin Yhdysvalloissa alle 18-vuotiaana tehdyistä rikoksista. Hän pakotti 6. lokakuuta 1987 rikostoverinsa Robert Wayne Lambertin (21Scott Hain Clemency Letter) kanssa Laura Lee Sandersin (22) ja Michael William Houghtonin (27) ottamaan heidät autoon, jossa pojat tekivät aseellisen ryöstön. He telkesivät uhrinsa auton tavaratilaan ja sytyttivät auton palamaan. He poistuivat paikalta, mutta palasivat vielä katselemaan paloa.Scott Allen Hain Sekä Hain että Lambert saivat kuolemantuomiot. 6. kesäkuuta 1988 tuomittu Hain teloitettiin Oklahomassa myrkkyruiskeella huhtikuussa 2003. Hänen kuolemantuomionsa oli pysynyt uusintaoikeudenkäynnissä 1994.April 2003 Executions Vuonna 2005 Lambertin kuolemantuomio sen sijaan kumottiin hänen henkisen jälkeenjääneisyytensä takia.Lambert death sentence commuted Hainin vanhemmat kärsivät vakavista alkoholiongelmista. Hain oli joutunut seksuaalisen hyväksikäytön uhriksi ja ryhtyi jo lapsena säännölliseksi marihuanan käyttäjäksi. Hän menestyi koulussa erittäin heikosti ja keskeytti sen lopulta. Hän oli syyllistynyt useisiin rikoksiin jo ennen kuolemantuomioon johtanutta kaksoismurhaa.Juvenile Death Penalty – Scott Hain Vuonna 2005 korkein oikeus lakkautti Yhdysvalloissa alaikäisten rikoksentekijöiden kuolemanrangaistuksen.Executions barred for juvenile killers == Lähteet == Luokka:Yhdysvaltalaiset murhaajat Luokka:Yhdysvaltalaiset teloitetut Luokka:Vuonna 1970 syntyneet Luokka:Vuonna 2003 kuolleet
Naisten Ykkönen

Naisten Ykkönen () on Suomen Palloliiton hallinnoima Suomen naisten jalkapalloilun toiseksi korkein sarjataso. Naisten Ykkösen voitti kaudella 2020 HPS ja nousi Kansalliseen liigaan. == Historia == Naisten Ykkönen perustettiin vuonna 1984 nimellä Naisten I divisioona. Sitä olivat edeltäneet naisten toiseksi korkeimpana sarjatasona edeltäneet vuosina 1974–1980 pelattu Naisten perussarja ja 1981–1983 pelattu Naisten aluesarja. === Voittajat === *1984: HerTo *1985: Pyrkivä *1986: KontU *1987: KyIF *1988: Ilves-Pallo *1989: HyPS *1990: TPS *1991: PuiU *1992: MPS *1993: Jaro *1994: TiPS *1995: SeMi *1996: Lemlands IF *1997: JyPK *1998: PU-62 *1999: FC Espoo (SibboV luopui) *2000: P-Iirot *2001: HJK-j (Junioriklubi) *2002: FC Honka *2003: TiPS *2004: FC Sport *2005: Åland United *2006: PuiU *2007: NiceFutis *2008: FC United *2009: PK-35 Vantaa *2010: JyPK *2011: ONS *2012: GBK *2013: Merilappi United *2014: Ilves *2015: TiPS *2016: GBK *2017: TiPS *2018: IK Myran *2019: PK-35 Vantaa *2020: HPS *2021: ONS *2022: TPS *2023: JyPK == Sarjajärjestelmä 2024 == Naisten Ykkösessä 10 joukkuetta pelaavat kaksinkertaisen sarjan. Runkosarjassa neljä parhaiten sijoittunutta joukkuetta pelaavat yksinkertaisen (yksi ottelu jokaista joukkuetta vastaan koti- tai vieraskentällä) ylemmän jatkosarjan. Kuusi heikoiten sijoittunutta joukkuetta taas pelaavat yksinkertaisen alemman jatkosarjan. Ylemmän jatkosarjan ensimmäiseksi sijoittunut joukkue nousee kaudeksi 2025 Kansalliseen liigaan. Alemman jatkosarjan kaksi viimeistä joukkuetta tippuu kaudeksi 2025 Kakkoseen. == Joukkueet kaudella 2024 == * EBK * KTP * FC Lahti * HJK Akatemia * Ilves/2 * ONS * P-Iirot * VIFK * TPS * VJS == Lähteet == *Naisten Ykkönen Suomen Palloliiton sivustolla *Palloverkko === Viitteet === *
Jim Thompson (kirjailija 1964–2014)

James (Jim) Thompson (16. lokakuuta 1964 Kentucky, Yhdysvallat – 1. elokuuta 2014 Lahti, Suomi) oli yhdysvaltalais-suomalainen kirjailija. Hän asui Suomessa vuodesta 1998 ja valmistui Helsingin yliopistosta pääaineenaan englantilainen filologia. Sitä ennen hän oli tehnyt sekalaisia töitä, kuten ollut sotilaana, maanviljelijänä ja baarimestarina. Putnam julkaisi Yhdysvalloissa englanniksi kaksi hänen teostaan, Lumienkelit ja Kylmän kuolema. Saksassa Lumienkelit ilmestyi sadantuhannen kappaleen painoksena. Kirjan kustansi arvostettu kustantaja RowohltWSOY:lle suuttunut Jim Thompson sai jättipainoksen Saksassa Teos ilmestyi myös Britanniassa. Hänen teoksiaan on käännetty yli 10 kielelle. Thompsonin kirjoista Lumienkelit, Kylmä kuolema ja kolmas Kari Vaara -tarina Valkoinen viha ovat olleet kehitteillä elokuviksi.Jim Thompsonin kotisivut (Internet Archive). 3.12.2011. Elokuvahankkeet eivät ole toistaiseksi toteutuneet. Thompson oli yhtenä allekirjoittajana WSOY:lle osoitetussa kirjelmässä, jossa arvosteltiin yrityksen johtoa kirjailijoiden kohtelusta. Johnny Knigalta ilmestyväksi ilmoitetun teoksen Verileikki julkaisu on peruttu.Tornio.fi Syksyllä 2014 ilmestyi antologia Helsinki Noir, jonka tekstit hän on valinnut ja johon hän on kirjoittanut itse yhden novellin.Helsinki Noir, Like.fi ==Teokset== ;Englanniksi Kari Vaara -sarja *Snow Angels *Lucifer's Tears *Helsinki White, Putnam *Helsinki Blood *Helsinki Dead (oli määrä julkaista 2014, mutta jäi kesken) ;Suomeksi * Lumienkelit, Johnny Kniga, 2009 (Kari Vaara -sarja) * Jerusalemin veri, Johnny Kniga 2008 (julkaistu ainoastaan suomeksi) * Jumalan nimeen, Johnny Kniga, 2010 (julkaistu ainoastaan suomeksi) * Kylmä kuolema, Johnny Kniga, 2011 (Kari Vaara -sarja) * Valkoinen viha, 2012 (Kari Vaara -sarja) ==Lähteet== == Aiheesta muualla == * James (Jim) Thompsonin kotisivut (Internet Archive) *HS:n muistokirjoitus Luokka:Suomalaiset rikoskirjailijat Luokka:Yhdysvaltalaiset kirjailijat Luokka:Vuonna 1964 syntyneet Luokka:Vuonna 2014 kuolleet
Liettua kesäolympialaisissa 2008

Liettua osallistui Pekingin kesäolympialaisiin 2008 71 urheilijan joukkueella. Maa saavutti näissä olympialaisissa viisi mitalia: purjehduksessa Gintarė Volungevičiūtė voitti hopeaa Laser Radial -luokassa ja pronssia voittivat Mindaugas Mizgaitis kreikkalais-roomalaisessa painissa sekä Virgilijus Alekna miesten kiekonheitossa. Parhaiten maa menestyi nykyaikaisessa viisiottelussa, jonka miesten kilpailussa Edvinas Krungolcas voitti hopeaa ja Andrejus Zadneprovskis pronssia. Kisojen mitalitilastossa Liettua sijoittui 57. tilalle. Liettuan joukkueen lipunkantajana avajaisissa toimi koripalloilija Šarūnas Jasikevičius. == Mitalistit == === Hopeaa === * Gintarė Volungevičiūtė — Purjehdus, naisten Laser Radial * Edvinas Krungolcas — Nykyaikainen viisiottelu, miesten yksilökilpailu === Pronssia === * Mindaugas Mizgaitis — Kreikkalais-roomalainen paini, sarja 120 kg * Virgilijus Alekna — Yleisurheilu, miesten kiekonheitto * Andrejus Zadneprovskis — Nykyaikainen viisiottelu, miesten yksilökilpailu == Lähteet == * Olympiamitalistitietokanta olympic.org:issa Kesäolympialaisissa 2008 Luokka:Valtiot kesäolympialaisissa 2008
Ríta Sakellaríou

Ríta Sakellaríou () (22. lokakuuta 1934 – 6. elokuuta 1999) oli kreikkalainen, Kreetalta kotoisin ollut laulaja. Hän tuli köyhistä oloista ilman muodollista musiikkialan koulutusta, mutta hänet huomattiin poikkeuksellisen hyvän lauluäänensä takia. Hän kuitenkin kohosi kuuluisuuteen suorastaan kansallisen vertauskuvan asemaan, ja sai sellaisia ihailijoita kuin Aristoteles Onassis, Stávros Niárchos, Anthony Quinn ja pääministeri Andréas Papandréou.Rita Sakellariou Singer who rose from poverty to be a Greek icon The Guardian 1999 == Lähteet == Luokka:Kreikkalaiset laulajat Luokka:Vuonna 1934 syntyneet Luokka:Vuonna 1999 kuolleet
Kljutševskaja sopka

Kljutševskaja sopka () tai Kljutševskoi () on Venäjällä Kamtšatkan niemimaalla sijaitseva kerrostulivuori. Se on niemimaan korkein vuori ja Euraasian korkein aktiivinen tulivuori. Sen ilmoitettu korkeus vaihtelee lähteestä riippuen 4 750 metristä 4 850 metriin, mutta sen pohjoispuolen kraatterin huipun korkeus on 4 750 metriä. Kljutševskaja sopka on noin 6 000 vuotta vanha. Se on purkautunut säännöllisesti ilman pitkiä inaktiivisuusjaksoja. Viimeisten 3 000 vuoden aikana se on purkautunut yli 100 kertaa, ensimmäiset historialliset dokumentaatiot ovat 1600-luvun lopulta. Tulivuoren huipulle kiipesivät ensimmäisenä Daniel Guass ja kaksi Billingsin retkikunnan jäsentä vuonna 1788. Seuraavan kerran huipulle kiivettiin vasta vuonna 1931. Tämän retkikunnan jäsenistä useat kuolivat huipun lähirinteillä lenteleviin laavapalloihin. Kljutševskaja sopka kuuluu yhtenä Kamtšatkan tulivuorista Unescon maailmanperintökohteisiin.Volcanoes of Kamchatka Ref: 765bis Kljutševskaja sopka alkoi purkautumaan lokakuun puolivälissä 2023. Vuori purkautui uudestaan samana vuonna marraskuun ensimmäisenä päivänä, syösten tuhkapilviä jopa 13 kilometrin korkeuteen. == Lähteet == == Aiheesta muualla == * Webbikamera, joka on 30 km pohjoiseen tulivuoresta * Purkausraportti Smithsonian Instituten sivulla Luokka:Kamtšatkan tulivuoret Luokka:Kerrostulivuoret Luokka:Venäjän vuoret
Naisten Kakkonen

Naisten Kakkonen on Suomen naisten jalkapalloilun kolmanneksi korkein sarjataso. Sarja on jaettu kolmeen 10 joukkueen lohkoon. Sarjaa on pelattu vuodesta 1984 lähtien ja aluksi sarjan nimi oli "Naisten aluesarja". == Sarjajärjestelmä 2022 == Naisten Kakkonen pelataan kaksinkertaisena sarjana kolmessa lohkossa. Lohkovoittajat ja paras toiseksi sijoittunut joukkue karsivat kahdesta paikasta Naisten Ykköseen kaudelle 2023. == Joukkueet kaudella 2022 == Joukkueet * EBK Espoo * EPS Espoo * Esse IK Ähtävä, Pedersöre * FC Espoo * FC Hertta Joensuu * FC Honka/2 Espoo * FC KTP Kotka * FC Kuusysi Lahti * FC OTP Oulu * FC United Pietarsaari * FCFJ Porvoo * GBK Kokkola * HauPa Haukipudas, Oulu * HIFK Helsinki * HJK/2 Helsinki * Härmä Hämeenlinna * JyPK/2 Jyväskylä * KaaPo Kaarina * Kanu Kauhava * Lieto * MuSa Pori * PEPO Lappeenranta * RoPS/2 Rovaniemi * SeMi Seinäjoki * TKT Tampere * ToU Toivala, Siilinjärvi * TPS/2 Turku * TPV Tampere * TuWe Turku *VIFK/2 Vaasa == Katso myös == * Naisten Kakkosen kausi 2011 == Lähteet == *Naisten Kakkonen Suomen Palloliiton sivustolla *Palloverkko === Viitteet === *
Ismo Villa

Ismo Jooseppi Villa (8. marraskuuta 1954 Rauma – 18. marraskuuta 2014) oli suomalainen jääkiekkoilija. Hän edusti urallaan Rauman Lukkoa vuosina 1971–1982 ja 1985–1988The Internet Hockey Database Viitattu 22.6.2009 sekä Porin Ässiä 1982–1985.Urheilupori.com: Ismo Villa, Ässät (pelaajakortti) Viitattu 22.6.2009 Villa pelasi myös Suomen jääkiekkomaajoukkueen riveissä vuoden 1980 talviolympialaisissa. Hän pelasi SM-sarjassa ja -liigassa 513 ottelua ja teki niissä 281 maalia ja 439 tehopistettä. Villa kuoli pitkäaikaisen sairauden murtamana. == Lähteet == * ===Viitteet=== Luokka:Suomalaiset jääkiekkoilijat Luokka:Vuonna 1954 syntyneet Luokka:Vuonna 2014 kuolleet
Jelena Jaakkola

Jelena Jaakkola (s. 7. maaliskuuta 1989 Soini) on suomalainen keihäänheittäjä, joka edustaa Soinin Sisua. Jaakkolaa valmentaa Kari Ihalainen. Kaleven kisoissa Jaakkola on voittanut pronssia vuonna 2008 tuloksella 55,13 metriä ja vuonna 2014 tuloksella 54,72. Vuonna 2011 hän voitti talvi-SM-kilpailujen kultaa 50,00 metrin heitolla, vuonna 2014 tuloksella 53,21 ja vuonna 2018 tuloksella 49,96. Pihtiputaan Keihäskarnevaalit hän voitti vuonna 2008, jolloin hän heitti 56,67 metriä. Vuonna 2018 hän oli toinen kauden parhaalla heitolla 56,04. Alle 20-vuotiaiden MM-kisoissa 2006 Jaakkola oli 11:s ja alle 20-vuotiaiden EM-kisoissa 2007 neljäs. Alle 20-vuotiaiden MM-kisoissa 2008 Jaakkola saavutti kuudennen sijan. Alle 23-vuotiaiden EM-kisoissa 2009 hän oli kahdeksas. Jaakkolan ennätys on toukokuussa 2008 Kuortaneella heitetty 58,89 metriä. Tulos säilyi 19-vuotiaiden Suomen ennätyksenä vuoteen 2021 (rikkojana Anni-Linnea Alanen) ja 22-vuotiaiden Suomen ennätyksenä vuoteen 2012 (rikkojana Sanni Utriainen). == Saavutukset == * Ennätys naisten keihäällä 58,89 metriä (Suomen kaikkien aikojen 11.) * Kalevan kisat ** Pronssia 2008, 2014 * Talvi-SM-kultaa 2011, 2014, 2018, talvi-SM-hopeaa 2016, 2019 * Nuorten MM-kilpailut: 2006 11:s, 2008 kuudes * Nuorten EM-kilpailut: 2007 neljäs * 22-vuotiaiden EM-kilpailut: 2009 kahdeksas == Pisimmät heitot == Huomioitu vain kilpailujen lopputulokset, päivitetty 6.3.2021. * 58,89 m (1.) Kuortane 25.5.2008 * 56,92 m (1.) Soini 14.6.2008 * 56,92 m (3.) Vantaa 27.5.2017 * 56,67 m (1.) Pihtipudas 29.6.2008 (keihäskarnevaalit) * 56,34 m (6.) Kuortane 17.6.2017 * 56,21 m (3.) Pihtipudas 28.6.2009 (keihäskarnevaalit) * 56,04 m (2cA) Pihtipudas 1.7.2018 (keihäskarnevaalit) * 55,93 m (1.) Mannheim 22.6.2007 (juniorigaala) * 55,90 m (1.) Töysä 28.6.2016 * 55,89 m (4.) Turku 15.8.2020 == Kausien parhaat heitot == * 2003: 38,21 m * 2004: 40,09 m * 2005: 47,58 m * 2006: 50,22 m * 2007: 55,93 m * 2008: 58,89 m * 2009: 56,21 m * 2010: 55,20 m * 2011: 46,12 m * 2012: 50,57 m * 2013: 52,48 m * 2014: 55,40 m * 2015: 55,37 m * 2016: 55,90 m * 2017: 56,92 m * 2018: 56,04 m * 2019: 51,12 m * 2020: 55,89 m == Lähteet == Luokka:Suomalaiset keihäänheittäjät Luokka:Vuonna 1989 syntyneet Luokka:Elävät henkilöt
Máro Doúka

Máro Doúka () (1947 Chaniá, Kreikka) on Kreetan saarella syntynyt kreikkalainen kirjailija. Doúka opiskeli Ateenan yliopistossa vuodesta 1966 lähtien arkeologiaa. Yliopistossa Doúkasta tuli vasemmistomilitantti, ja hän oli vuonna 1967, Kreikan sotilasjuntan aikana, vankilassa poliittisista syistä. Doúkan ensimmäinen romaani on I archaía skouriá (Η αρχαία σκουριά), joka julkaistiin vuonna 1979. Se kertoo keskiluokkaisesta perheestä tulevasta Myrsíni-tytöstä, jonka isä on sekaantunut useisiin naisiin. Iraklionin kunta on myöntänyt Doúkalle teoksesta Níkos Kazantzákis -palkinnon. Teoksesta I plotí póli (Η πλωτή πόλη) Doúka sai Kreikan valtion kirjallisuuspalkinnon, mutta hän kieltäytyi siitä. == Tuotantoa == === Romaanit === * I archaía skouriá (Η αρχαία σκουριά, 1979) * I plotí póli (Η πλωτή πόλη, 1983) * Oi léfkes asáleftes (Οι λεύκες ασάλευτες, 1987) * Eis ton páto tis eikónas (Εις τον πάτο της εικόνας, 1990) * Énas skoúfos apó porfýra (Ένας σκούφος από πορφύρα, 1995) * Ouránia michanikí (Ουράνια μηχανική, 1999) * Athóoi kai ftaíchtes (Αθώοι και φταίχτες, 2004) * To díkio eínai zóriko polý (Το δίκιο είναι ζόρικο πολύ, 2010) === Novellit === * I Pigáda (Η Πηγάδα, 1974) * Poú 'nai ta fterá? (Πού ’ναι τα φτερά;, 1975) * Karré fix (Καρρέ φιξ, 1976) === Tietokirjallisuus === * O pezográfos kai to pithári tou (Ο πεζογράφος και το πιθάρι του, 1992) * Ta mávra loustrínia (Τα μαύρα λουστρίνια, 2005) == Lähteet == == Aiheesta muualla == * Doúka Kreikan kirjailijaseuran sivuilla Luokka:Kreikkalaiset kirjailijat
Vasili Kljutševski

Vasili Osipovitš Kljutševski (, 28. tammikuuta (J: 16. tammikuuta) 1841 Voskresnskojen kylä, Penzan kuvernaatti - 25\. toukokuuta (J: 12. toukokuuta) 1911 Moskova) oli venäläinen historioitsija, jota pidetään yhtenä maan kolmesta merkittävimmistä historioitsijoista Nikolai Karamzinin ja Sergei Solovjovin ohella. Teoksissaan Kljutševski käsitteli erityisesti sosiaali- ja taloushistorian kysymyksiä. Kljutševskin isä oli kyläpappi ja etniseltä taustaltaan mordvalainen, tarkemmin mokšalainen. Vuonna 1889 Kljutševski valittiin Venäjän tiedeakatemiaan. Vuonna 1906 hän toimi lyhyen aikaa Venäjän valtakunnanneuvoston jäsenenä. Virka-arvoltaan hän oli salaneuvos. == Lähteet == Luokka:Venäjän valtakunnanneuvoston jäsenet Luokka:Venäläiset historioitsijat Luokka:Vuonna 1841 syntyneet Luokka:Vuonna 1911 kuolleet
HMS Royal Oak

HMS Royal Oak on ollut kahdeksan Britannian Kuninkaallisen laivaston aluksen nimenä. *HMS Royal Oak (1664), 76-tykkinen toisen luokan linjalaiva *HMS Royal Oak (1674), 70-tykkinen kolmannen luokan linjalaiva *HMS Royal Oak (1769), 74-tykkinen kolmannen luokan linjalaiva *HMS Royal Oak (1809), 74-tykkinen kolmannen luokan linjalaiva *HMS Royal Oak (1862), panssarifregatti *HMS Royal Oak (1892), Royal Sovereign -luokan taistelulaiva *HMS Royal Oak (08), Revenge-luokan taistelulaiva
Alice Åström

Alice Åström (s. 27. joulukuuta 1959) on ruotsalainen vasemmistopuolueen poliitikko. Hän on ollut kansanedustajana vuodesta 1994.Sveriges riksdag: Alice Åström (v) Lisäksi hän toimii nykyisin puolueensa ensimmäisenä varapuheenjohtajana"Förnyare" vice ordförande för v ja puolueensa eduskuntaryhmän johtajanaV får kvinnlig gruppledare. Hän oli nuorena huumausaineongelmainen."Jag lyckades byta liv" == Lähteet == Åström, Alice Åström, Alice Åström, Alice
Katarina Kresal

Katarina Kresal (s. 28. tammikuuta 1973) on slovenialainen poliitikko, joka on toiminut vuodesta 2007 Liberaalidemokratia-puolueen puheenjohtajana. Hänet valittiin Slovenian parlamentin alahuoneeseen vuonna 2008, ja samana vuonna hänestä tuli Borut Pahorin (sosiaalidemokraatti) hallituksen sisäministeri. Niin ikään vuonna 2008 Kresal valittiin Liberal Internationalin varapuheenjohtajaksi.Ministry of the Interior Ljubljanassa syntynyt Kresal on varsinaiselta koulutukseltaan juristi. == Lähteet == Luokka:Slovenian ministerit Luokka:Slovenialaiset parlamentaarikot Luokka:Vuonna 1973 syntyneet Luokka:Elävät henkilöt
Per-Olof Sjögren

Per-Olof Sjögren (1919 – 22. toukokuuta 2005) oli Ruotsin kirkon pappi. Sjögren toimi Göteborgin tuomiorovastina 1970–1986. Lisäksi hän toimi korkeakirkollisen arbetsgemenskapen Kyrklig Förnyelsenin (aKF) puheenjohtajana. Kuten Gustaf Adolf Danell, hän oli useita kertoja hiippakunnan valitsemana ehdokkaana eri piispanvaaleissa, mutta ei tullut Ruotsin hallituksen valitsemaksi johtuen perinteisestä virkakannastaan Ruotsin parlamentin ja Ruotsin kirkon kirkolliskokouksen vuonna 1958 toteuttamaa naispappeuspäätöstä vastaan. Göteborgin hiippakunnassa toimiva, tertiaarisääntökunnan kaltainen ja aKF:n pyrkimyksiin yhtyvä superiorin johtama sisaryhteisö, S:ta Catharina Systraskap valitsi Sjögrenin konfessorikseen.* Bengt Ingmar Kilström: Högkyrkligheten i Sverige och Finland under 1900-talet. Helsingborg 1990, ISBN 91-7830-052-5 s. 231 Hän kirjoitti useita kirjoja kristillisistä aiheista kuten rukouksesta. Suomen Luther-säätiö on julkaissut suomeksi hänen kirjansa "Rukouskoulu". ==Lähteet== ==Aiheesta muualla== * Sjögrenin kirja "Rukouskoulu" netissä Luokka:Ruotsalaiset papit Luokka:Vuonna 1919 syntyneet Luokka:Vuonna 2005 kuolleet
Wat Tyler

Walter Tyler, yleensä Wat Tyler, (4. tammikuuta 1341 – 15. kesäkuuta 1381) oli Englannin vuoden 1381 talonpoikaiskapinan johtaja. Wat Tylerin elämästä ennen kapinaa on vähän luotettavia tietoja. Hänen oletetaan syntyneen Essexissä, mutta ei osata varmuudella sanoa, miksi ja kuinka hän siirtyi Kentiin johtamaan kapinaa. Tylerin ja muiden kapinallisjohtajien motiivit ovat usein hämärän peitossa, sillä ajan historiankirjoittajat olivat lähinnä ylimyksiä ja kuninkaan lakeijoita. Yleensä Tylerin, Jack Strawin ja John Ballin on sanottu ajaneen feodaalijärjestelmän purkamista. Uutiset alempien yhteiskuntaluokkien kapinoista Ranskassa ja Flanderissa kiihdyttivät mieliä myös Englannissa. Vuonna 1380 kuningas Rikhard II:n määräyksestä kerättiin väestönvero, jossa maksettavaksi määrätty summa, kolme groatia, oli sama riippumatta siitä, oliko verotettava köyhä renki vai varakas maanomistajaylimys. Valtaistuimelle lapsena noussut Richard II oli vasta 14-vuotias, joten kapinalliset syyttivät verosta Juhana Gentiä ja muita kuninkaalle läheisiä ylimyksiä. Tyler nosti armeijan ja marssi aluksi Canterburyyn. Kun hänen armeijansa eteni Lontooseen, se oli kasvanut 50 000 miehen vahvuiseksi. 14. kesäkuuta kapinalliset vangitsivat joukon epäsuosittuja ylimyksiä, etunenässä Canterburyn arkkipiispan Simon Sudbury. Vangit surmattiin. Lisäksi kapinalliset tuhosivat Savoy Palacen ja tappoivat kuninkaan sedän. Kuninkaalle lähetettiin välittäjä, joka esitteli kapinallisten vaatimukset. Kuningas suostui tapaamaan kapinalliset seuraavana päivänä Mile Endissä ja kuuntelemaan heidän valituksensa muun muassa verotuksesta. 15\. kesäkuuta Lontoon Smithfieldiin kokoontui yli 20 000 ihmistä. Tyler päätti ratsastaa yksin neuvottelemaan etäämmällä olevan kuninkaan luo. He keskustelivat hetken aikaa, mutta yllättäen Lontoon pormestari Sir William Walworth veti esiin miekkansa ja löi aseistautumatonta Tyleria. Virallisessa kuvauksessa Tyleria syytettiin kuninkaan solvaamisesta. Tylerin pudottua hevosen selästä kuninkaan aseenkantaja Ralph de Standish pisti häntä vielä toistamiseen. == Aiheesta muualla == Luokka:Englannin keskiaika Luokka:Kentin historia Luokka:Kapinajohtajat Luokka:Vuonna 1341 syntyneet Luokka:Vuonna 1381 kuolleet
Klosterneuburg

Klosterneuburg on kaupunki Ala-Itävallassa, Itävallassa. Sen asukasluku oli vuoden 2019 arvion mukaan 27 368. pienoiskuva|Klosterneuburgin luostari Kaupunki tunnetaan vuonna 1114 perustetusta Klosterneuburgin luostarista, jossa säilytetään kuuluisaa vuodelta 1181 peräisin olevaan kultaseppä Nikolas Verdunilaisen Verdun'in alttaritaulua. == Lähteet == == Aiheesta muualla == * Kaupungin kotisivut Luokka:Ala-Itävallan kaupungit
Don’t Touch the Light

Don't Touch the Light on saksalaisen hard rock yhtye Bonfiren 1986 julkaisema albumi. Se on ensimmäinen levy yhtyeen vaihdettua nimensä Cacumenista Bonfireksi. == Kappaleet == # # # # # # # # # == Kokoonpano == * Claus Lessmann - laulu, taustalaulu * Hans Ziller - kitara, taustalaulu * Horst Maier - kitara, taustalaulu * Joerg Deisinger - basso, taustalaulu * Dominik Huelshorst - rummut, taustalaulu == Aiheesta muualla == * * Luokka:Vuoden 1986 esikoisalbumit Luokka:Bonfiren albumit
Neda Soltan

Neda Salehi Agha-Soltan (; 1982 Teheran, Iran – 20. kesäkuuta 2009 Teheran, Iran) oli vuoden 2009 Iranin vuoden 2009 presidentinvaalien tulosten vastaisessa Teheranin mielenosoituksessa surmansa saanut nuori nainen. Uutistoimistot kertoivat Ali Khamenein joukkojen Basijin miliisin ampuneen hänet. Lyhyt video naisen kuolemasta levisi ympäri maailman, ja vain muutamassa tunnissa hänen kuolemansa jälkeen Iranin protestoijat nimesivät hänet "Vapauden enkeliksi". Paikalla oli ollut Nedan musiikinopettaja, joka huusi naisen kuolinhetkellä "Neda, älä pelkää. Neda pysy vierelläni. Pysy vierelläni!" Nedan viimeiset sanat olivat "Minua polttaa. Minua polttaa." Hänet haudattiin 21.6.2009 Teheranin Behesht Zahra -hautausmaalle. Nedan videosta ja kuvista muodostui saman tien Iranin vastarinnan symboli. Neda Soltan oli perheen keskimmäinen lapsi sekä perheen ainoa tytär. Nedan isä toimii siviili-virkamiehenä. Neda Soltan opiskeli aikaisemmin islamilaista filosofiaa Azadin yliopistossa Teheranissa, mutta oli siirtymässä matkailualan opintojen pariin. Hän ei ollut poliittinen aktivisti, mutta oli lähtenyt seuraamaan mielenosoitusta harmistuttuaan presidentinvaalien tuloksesta. Neda ei ollut välittänyt ystäviensä varoituksista olla menemättä mielenosoitukseen. Iranin viralliset tiedotusvälineet pyrkivät hillitsemään aiheen julkista käsittelyä, ja hautajaiset oli viranomaisten määräyksestä vietettävä poikkeuksellisen hillitysti ilman suruliputusta ja muistojuhlaa. == Lähteet == * Neda Soltan, Young Woman Hailed as Martyr in Iran, Becomes Face of Protests === Viitteet === Luokka:Iranilaiset henkilöt Luokka:Marttyyrit Luokka:Vuonna 1982 syntyneet Luokka:Vuonna 2009 kuolleet
Marie-George Buffet

Marie-George Buffet (s. 7. toukokuuta 1949) on ranskalainen kommunistipuolueen poliitikko. Hän toimi vuosina 1997–2002 maansa nuorisoasiain- ja urheiluministerinä Lionel Jospinin hallituksessa. Vuosina 2001-2010 hän oli kommunistipuolueen johtaja (kansallinen sihteeri). Hän istuu lisäksi Ranskan kansalliskokouksen jäsenenä ja Blanc-Mesnilin kunnallisvaltuutettuna. Buffet oli ehdolla vuoden 2007 presidentinvaaleissa, mutta sai vain 1,93 % äänistä. == Lähteet == == Aiheesta muualla == * Virallinen esittely kansalliskokouksen sivuilla Luokka:Ranskalaiset kommunistit Buffet, Marie-George Buffet, Marie- George Buffet, Marie-George
Teresa Wright

Muriel Teresa Wright (27. lokakuuta 1918 Harlem, New York – 6. maaliskuuta 2005 New Haven, Connecticut) oli yhdysvaltalainen Oscar-palkittu näyttelijä. Wrightista tuli ensimmäinen näyttelijä, joka oli ehdolla Oscar-palkinnon voittajaksi kolmesta ensimmäisestä elokuvaroolistaan. Hän oli myös nuorin kolme Oscar-ehdokkuutta saanut näyttelijä, kunnes vuonna 2014 Jennifer Lawrence sai kolmannen ehdokkuutensa vuotta nuorempana eli 23-vuotiaana. Kolmesta ehdokkuudesta yksi päättyi voittoon, sillä Wright palkittiin vuonna 1943 parhaan naissivuosan Oscarilla roolistaan elokuvassa Rouva Miniver. Hän sai myös kolme Emmy-ehdokkuutta vuosina 1957, 1960 ja 1989. Wrightilla on kaksi tähteä Hollywood Walk of Famella. == Lähteet == == Aiheesta muualla == * Teresa Wrightin muistokirjoitus Helsingin Sanomissa * Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Hollywood Walk of Fame Luokka:Vuonna 1918 syntyneet Luokka:Vuonna 2005 kuolleet
Kuopion uimahalli

Kuopion uimahalli oli Kuopion Hatsalan kaupunginosassa vuosina 1969–2020 sijainnut uimahalli. Se rakennetiin vuonna 1969, suunnittelijoina Seppo Ruotsalainen ja Esa Malmivaara.Kuopiolainen uinti paikallisena ja kansallisena kansalaistoiminnan ilmiönä, Tero Matkaniemi, s.80, 169 Halli oli valmistuessaan Suomen suurin uimahalli, kokonaistilavuudeltaan 36 100 kuutiometriä. Hallissa oli kuusiratainen 50 metrin allas, joka oli mahdollista jakaa välisillalla 12:ksi 25 metrin radaksi, sekä opetusallas. Hallissa oli kolmen metrin ponnahduslauta sekä kerroshyppyjä varten 3, 5, 7,5 ja 10 metrin hyppytasot. Uimahallissa tehtiin maailmanennätyksiä, muun muassa Kuopion Uimaseura 24 tunnin uinnissa. Suomen ensimmäisen maailmanennätyksen teki Jani Sievinen 200 metrin sekauinnissa lyhyellä altaan mitalla (25 m). Hallin yleisökapasiteetti oli noin 950 henkilöä. Täysi katsomo saavutettiin monesti pellehyppynäytöksissä ja muutamassa vesipallon miesten SM-sarjaottelussa. Halli kävi sittemmin liian pieneksi kilpailutoimintaan ja rapistui huonokuntoiseksi, joten sen lähistölle suunniteltiin uusi halli.ss.fi 9.12.2011, Museovirasto saattaa suojella Kuopion uimahallinss.fi 9.12.2011, Kuopio menetti SM-kisat liian pienen hallin vuoksi Uusi Kuntolaakson uimahalli rakennettiin Niiralan Montun tontille jäähallin viereen, ja otettiin käyttöön elokuussa 2020. Kuopion vanha uimahalli purettiin saman vuoden lopulla. Ennen uimahallin purkua siellä järjestettiin katutaidefestivaali, jossa koko rakennus maalattiin täyteen graffiteja. ==Katso myös== *Kuntolaakson uimahalli ==Lähteet== ==Aiheesta muualla== *Reino Holopainen (2020) Kuopion vanhan uimahallin purku (youtube.com) Luokka:Kuopion uimahallit Luokka:Suomen entiset rakennukset ja rakennelmat Luokka:Hatsala
Suurkaupungin hait

Suurkaupungin hait () on yhdysvaltalainen draamaelokuva vuodelta 1961. Sen on tuottanut, käsikirjoittanut (Sidney Carrollin ohella) ja ohjannut Robert Rossen. Pääosia näyttelevät Paul Newman, Jackie Gleason, Piper Laurie ja George C. Scott. Elokuva pohjautuu Walter Tevisin 1959 kirjaan The Hustler, joka kertoo pienten piirien biljardihaista "Fast Eddie" Felsonista, joka tahtoo todistaa olevansa maan paras voittamalla legendaarisen pelaajan "Minnesota Fatsin". Suurkaupungin hait oli ehdokkaana yhdeksään Oscar- palkintoon. Elokuva palkittiin kahdella Oscarilla (paras lavastus, Harry Horner ja Gene Callahan, sekä paras kuvaus, Eugen Schüfftan).The Hustler, Academy Awards Database. George C. Scott kieltäytyi parhaan miessivuosan ehdokkuudesta. Elokuva sai myös 1961 parhaan elokuvan Bafta-palkinnon, tosin jaettuna neuvostoliittolaisen elokuvan Vain neljä päivää kanssa. Lisäksi Newman sai parhaan ulkomaisen miesnäyttelijän palkinnon. Laurie oli ehdolla parhaan ulkomaisen naisnäyttelijän Baftan saajaksi. Golden Globe -ehdokkaita olivat Newman (paras miesnäyttelijä), Scott (paras sivuosa ja paras tulokas) ja Gleason (paras sivuosa). Suurkaupungin hait valittiin 1997 säilytettäväksi Yhdysvaltain kongressin kirjaston National Film Registryssä.Complete National Film Registry Listing, National Film Preservation Board, Library of Congress. Viitattu 5.7.2016. The New York Timesin kriitikot valitsivat Suurkaupungin hait vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == == Aiheesta muualla == * Luokka:Vuoden 1961 yhdysvaltalaiset elokuvat Luokka:Yhdysvaltalaiset draamaelokuvat Luokka:Robert Rossenin ohjaamat elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan lavastuksen Oscar- palkinnon saaneet elokuvat Luokka:BAFTA Film Award -palkitut elokuvat Luokka:New Yorkissa tapahtuvat elokuvat
Jäähyväiset jalkavaimolle

Jäähyväiset jalkavaimolle (Ba wang bie ji) on vuonna 1993 valmistunut Chen Kaigen ohjaama kiinalainen elokuva. Se on keskeinen kiinalaisten elokuvien niin sanotun viidennen sukupolven edustaja. Viides sukupolvi toi kiinalaiset elokuvantekijät maailman tietoisuuteen.Clark, Paul: Reinventing China: A Generation and Its Films, s. 159. Hong Kong: The Chinese University Press, 2005.Zha, Jianying: China Pop: How Soap Operas, Tabloids, and Bestsellers Are Transforming a Culture, s. 96–100. New York: New Press, 1995. Monien viidennen sukupolven elokuvien tapaan Jäähyväiset jalkavaimolle kuvaa Kiinan 1900-luvun puolivälin poliittisen myllerryksen vaikutuksia yksittäisten ihmisten, perheiden ja ryhmien elämään – tässä tapauksessa kahden Pekingin oopperan tähden sekä heidän väliinsä ilmestyvän naisen. Elokuva perustuu Lilian Leen romaaniin. Hän osallistui myös elokuvan käsikirjoittamiseen. ==Vastaanotto== Jäähyväiset jalkavaimolle jakoi vuoden 1993 Cannesin elokuvajuhlien Kultaisen palmun Jane Campionin Pianon kanssa. Se sai myös parhaan ei-englanninkielisen elokuvan Bafta-palkinnon 1993 ja Golden Globe -palkinnon parhaana vieraskielisenä elokuvana 1994. The New York Timesin kriitikot valitsivat Jäähyväiset jalkavaimolle vuonna 2004 yhdeksi kaikkien aikojen tuhannesta parhaasta elokuvasta. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon. Helsingin Sanomissa Helena Ylänen piti elokuvan parhaina jaksoina poikien varttumista oopperakoulussa, kun taas aikuisuuden tapahtumat on kerrottu viitteellisemmin. ”Jäähyväiset jalkavaimolle on varsin surullinen tarina, mutta sen pitää vauhdissa ja eloisana tapahtumien valtaisa virta ja värien raivoisa energia.” Video-oppaassa vuodelta 1994 Olavi Similä luonnehtii elokuvaa yhtäältä loisteliaasti kuvatuksi, hehkuvaksi historialliseksi draamaksi ja toisaalta näkemykselliseksi psykologiseksi tutkielmaksi. Hän antaa sille neljä tähteä viidestä, mikä vastaa sanallista arviota ”erinomainen”.Video-opas 95, WSOY 1994.. == Lähteet == Luokka:Vuoden 1993 elokuvat Luokka:Kiinalaiset elokuvat Luokka:Draamaelokuvat Luokka:Yhteiskunnalliset elokuvat Luokka:Kultainen palmu -palkitut elokuvat Luokka:Elokuvat seksuaali- ja sukupuolivähemmistöistä
Delta (DVD)

Delta, tai Innocent Eyes (joissakin maissa) on australialaisen laulajan Delta Goodremin musiikki-dvd vuodelta 2003. Delta on kaikkien aikojen myydyin australialaisen artistin musiikki-dvd. Se on saavuttanut 11-kertaiseen platinalevyyn oikeuttavan myynnin rajan. ==Sisältö== ===Konserttitaltioinnit=== *"Will You Fall For Me" (Channel [V] HQ) *"Not Me, Not I" (Channel [V] HQ) *"Born to Try" (Channel [V] HQ) — ei kansainvälisessä versiossa *"Throw It Away" (Channel [V] HQ) *"Predictable" (Channel [V] HQ) *"Lost Without You" (Channel [V] HQ) *"Innocent Eyes" (Channel [V] HQ) *"Butterfly" (Channel [V] HQ) *London Showcase (tammikuu 2003) *"Born to Try" (Channel 7 Bali Appeal) — ei kansainvälisessä versiossa *"Not Me, Not I' (Channel [V] Music Bus - Luna Park Melbourne) — ei kansainvälisessä versiossa *"Born to Try" (Celebrate - Christmas in the Capital) ===Musiikkivideot=== *"Born to Try" *"Lost Without You" *"Innocent Eyes" *"Not Me, Not I" *"A Year Ago Today" *"I Don't Care" ===Behind the Scenes=== *"Born to Try" *"Lost Without You" *"Innocent Eyes" *"Not Me, Not I" *Lontoo (tammikuu 2003) *Eurooppa (toukokuu 2003) *Live at Channel [V] HQ *Valokuvaussessiot ===Nuoruus=== *Esiintyminen *Urheilu ===Ekstrat=== *Sähköinen lehdistömateriaali *Parhaat palat *Valokuvagalleria ==Lähteet== Luokka:Vuoden 2003 konserttitallenteet Luokka:Delta Goodremin albumit Luokka:Musiikki-DVD:t Luokka:Konserttielokuvat
Hranice

Hranice on kaupunki Määrin alueella Přerovin piirikunnassa Olomoucin läänissä Tšekin tasavallan itäosassa. Vuoden 2020 arvion mukaan kaupungissa asui 17 999 asukasta. == Ystävyyskaupungit == * Hlohovec, Slovakia * Leidschendam- Voorburg, Alankomaat * Konstancin-Jeziorna, Puola == Lähteet == == Aiheesta muualla == * Kaupungin viralliset kotisivut Luokka:Tšekin kaupungit Luokka:Olomoucin lääni
Theódoros Poulákis

Theódoros Poulákis () (1620/1622 Chaniá, Kreikka – 1692/1697 Korfu, Kreikka) oli kreikkalainen renessanssiajan taidemaalari. Poulákis syntyi Chaniássa Kreetan saarella, josta hän muutti Venetsiaan. Venetsiassa Poulákis teki suurimman osan töistään. Vietettyään pitkän ajan Venetsiassa, muutti Poulákis Korfun saarelle, jossa hän myös kuoli. Korfulla ovat säilyneet osa Poulákiksen suurimmista töistä. Lisäksi hänen töitään on säilynyt suuri määrä Kefalonián saarella. Arvellaankin, että Poulákis työskenteli sielläkin. Myös Panagía Odigítria -kirkossa Zákynthoksen saarella hänen tiedetään työskennelleen. Poulákis kuului kreetalaiseen koulukuntaan. Samoihin aikoihin Venetsiassa vaikutti myös toinen kreetalainen taidemaalari, Emmanouíl Tzánes. == Lähteet == Luokka:Kreikkalaiset taidemaalarit
Oulun Sanomat

Oulun Sanomat oli Pohjois-Suomen Sanomalehti Oy:n kustantama Oulussa ilmestyvä kaupunkilehti. Lehti ilmestyi 2–3 kertaa kuukaudessa, ja sen päätoimittaja oli Veera Visuri. Viimeinen lehti ilmestyi 15. joulukuuta 2011. ==Katso myös== * Pohjolan Työ ==Lähteet== Luokka:Suomalaiset kaupunkilehdet Luokka:Oulun media
Nervous Shakedown

Nervous Shakedown on AC/DC -yhtyeen kappale, joka julkaistiin vuonna 1983 Flick of the Switch -albumilla ja myös singlenä. Singlen b-puolena oli kappaleen "Rock and Roll Ain't Noise Pollution" liveversio. Kappale on yhtyeelle epätyypillisen hidastempoinen. "Nervous Shakedownista" kuvattiin myös musiikkivideo samassa sessiossa, jossa kuvattiin "Flick of the Switch" -kappaleen video. Videolla rumpuja "soitti" uusi rumpali Simon Wright erotetun Phil Ruddin sijaan. Kappaleen ovat tehneet Angus Young, Malcolm Young ja Brian Johnson ==Kokoonpano== *Brian Johnson - laulu *Angus Young - soolokitara *Malcolm Young - rytmikitara *Cliff Williams - bassokitara *Phil Rudd - rummut == Lähteet == Luokka:AC/DC:n kappaleet Luokka:Vuoden 1983 kappaleet
Peter Kelamis

Peter Kelamis (s. 1967 Sydney, Australia) on kreikkalaisia sukujuuria omaava australialainen näyttelijä ja koomikko, joka asuu Kanadassa.Peter Kelamis Biography ((?)-) Viitattu 23.6.2009 ==Ura== Kelamis aloitti näyttelemisen televisiossa vuonna 1993, mutta on tullut paremmin tunnetuksi useista äänirooleistaan animaatioiden parissa. Hän muun muassa dubbasi Gokun englanniksi Dragon Ball Z -animesarjassa vuosina 1997–1998 ja toimi Rolfin äänenä kanadalaisessa animaatiosarjassa Ed, Edd n Eddy. Kameran edessä Kelamis on näytellyt sarjoissa, kuten Salaiset kansiot, L-koodi, Smallville ja Stargate Universe, sekä elokuvissa Talo täynnä toivoa, Supertähden tunnustukset, Kaikki viisi vaimoani ja Eläintohtori 3. Vuonna 2009 hänellä oli vieraileva äänirooli tietokoneanimaatiosarjassa Iron Man: Armored Adventures. ==Lähteet== Luokka:Australialaiset näyttelijät Luokka:Koomikot Luokka:Vuonna 1967 syntyneet Luokka:Elävät henkilöt
Reefer Madness

Reefer Madness (toiselta nimeltään Tell Your Children) on yhdysvaltalainen vuonna 1936 valmistunut eksploitaatioelokuva, joka kertoo kannabista polttavan nuorison onnettomuuksista ja rikoksista: päälleajoista, murhista, itsemurhista, raiskauksista ja mielisairauksista. Sana reefer elokuvan nimessä on yksi kannabissavukkeen lukuisista slanginimityksistä. Elokuva kuvattiin nimellä Tell Your Children opetuselokuvaksi, jonka tarkoitus oli varoittaa nuorisoa kannabiksen vaaroista. Sen kuvaamisen rahoitti uskonnollinen ryhmä. Kuvausten valmistuttua tuottaja Dwain Esper osti sen ja leikkasi siitä sensaationhakuisen eksploitaatioelokuvan, joka ei kuitenkaan päässyt julkiseen levitykseen. Reefer Madness löydettiin uudelleen 1970-luvulla, kun vastaperustettu New Line Cinema -yhtiö alkoi levittää tekijänoikeuksiltaan rauennutta elokuvaa collegeyleisöille. Siitä tuli kulttielokuva kannabiksen käyttäjien keskuudessa. Uusi katsojaryhmä piti siitä sen tahattoman komediallisuuden vuoksi. Elokuvasta on tehty myös satiirinen musikaalisovitus, joka ensiesitettiin Los Angelesissa 1998 ja off Broadway -tuotantona New Yorkissa 2001. ==Lähteet== ==Aiheesta muualla== * * Elokuva on katsottavissa kokonaisuudessaan Google Videos -palvelussa. * Elitisti.net: Artikkeli Reefer Madness * Kasia Cieplak-Mayr von Baldegg: The Craziest Scenes From the Original 'Reefer Madness'. The Atlantic, 20.4.2012. thumb|left|upright|Kuvakaappaus elokuvasta Luokka:Opetuselokuvat Luokka:Vuoden 1936 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Kannabisaiheiset elokuvat Luokka:Kannabis Yhdysvalloissa
Ampallang

Ampallang (tunnetaan myös nimellä Palang tai Pallang) on genitaalilävistys. Lävistys kulkee poikittain terskan tai virtsaputken läpi. Lävistys pyritään tekemään mahdollisimman ylös terskan pintaan, jotta virtsaputken vahingoittumiselta vältettäisiin. Terskan paraneminen kestää 3–9 vuorokautta. Lävistämisen jälkeen terska voi vuotaa verta vuorokaudenkin ajan. == Lähteet == Luokka:Lävistykset
Sink the Pink

Sink the Pink on AC/DC -yhtyeen vuonna 1985 Fly on the Wall -albumilla julkaistu kappale. Se julkaistiin myös singlenä b-puolenaan "Shake Your Foundations", joka sisältyi myös Fly on the Wall -albumille. Australian- painoksessa B-puoli oli ”Back in Business”. "Sink the Pinkistä" on kuvattu myös musiikkivideo. Vuonna 1986 kappale julkaistiin yhtyeen soundtrack- albumilla Who Made Who. Kappaleen ovat tehneet Angus Young, Malcolm Young ja Brian Johnson ==Kokoonpano== *Brian Johnson - laulu *Angus Young - soolokitara *Malcolm Young - rytmikitara *Cliff Williams - bassokitara *Simon Wright - rummut == Lähteet == Luokka:AC/DC:n kappaleet Luokka:Vuoden 1985 kappaleet
Guiche

thumb|Guiche-lävistys. Guiche on genitaalilävistys. Se asetaan välilihan keskelle. == Lähteet == Luokka:Lävistykset
Prinssi Albert -lävistys

Prinssi Albert (lyhennetään kansainvälisesti PA) on siittimeen tehtävä genitaalilävistys. Ympärileikatulla peniksellä reikä voidaan tehdä keskelle frenulumia. Ympärileikkaamattomilla lävistys tehdään jommallekummalle puolen frenulumia, jolloin esinahan ollessa päälle vedettynä lävistys asettuu esinahan alle "mukavammin". Tämän tarkoitus on vähentää ihoärsytystä. Yleisin lävistyksen tekotapa on asettaa virtsaputkeen vastaanottoputki, joka ottaa terskan alapuolelta lävistetyn neulan virtsaputkessa vastaan. Prinssi Albert -lävistys on miesten intiimialueen genitaalilävistys, joka on nimetty Ison- Britannian kuningatar Victorian puolison, prinssi Albertin, mukaan. Prinssi Albert -lavistys on yleisin miesten genitaalilävistysmuoto. Tämä lävistys sijoitetaan tavallisesti virtsaputken alapuolelle ja ylös kohti peniksen pään suuntaa. Lävistyksessä käytetään yleensä renkaanmuotoista korua, joka kulkee virtsaputken läpi ja tulee ulos virtsaputken suuaukosta. Lävistyksen koru voi olla valmistettu erilaisista materiaaleista, kuten titaanista, teräksestä tai kullasta. Prinssi Albert -lävistys voi tarjota sekä visuaalista että fyysistä stimulaatiota sekä käyttäjälle että kumppanille. Lävistyksen paranemisaika voi vaihdella yksilöittäin, mutta se voi kestää useita viikkoja tai jopa muutaman kuukauden. On tärkeää noudattaa asianmukaisia hygieniakäytäntöjä ja seurata lävistyksen paranemista välttääkseen mahdollisia komplikaatioita. On kuitenkin hyvä huomata, että vaikka prinssi Albert -lävistys on melko tunnettu, tämä lävistys on edelleen epätavallinen eikä sitä suositella kaikille. Jos harkitset tällaisen lävistyksen tekemistä, suositeltavaa on ottaa yhteyttä ammattitaitoiseen lävistäjään tai lääkäriin, joka voi antaa sinulle lisätietoja ja neuvoja. Luokka:Lävistykset Luokka:Seulonnan keskeiset artikkelit
Viggo Wallensköld

Viggo-Wentzel Renato-Bogislaus Cathmor-Adlerwalt Wallensköld (s. 30. toukokuuta 1969Finlands ridderskaps och adels kalender 2007, s. 502. Helsingfors 2006. ISBN 978-952-99780-0-7 Porvoo) on suomalainen taidemaalari. Hän on tullut tunnetuksi rujojen, amputoitujen ja yksinäisten hahmojen muotokuvista. Hahmojen sukupuoli on usein epäselvä. ==Elämä ja ura== Wallensköldin etunimi Viggo on tanskalainen. Hänen etunimensä ovat Wallensköldin isän vanhoista nimikirjoista kokoamia. Molemmat hänen vanhempansa ovat taiteilijoita.Vuoden nuoren taiteijan esittelyä. Tampereen taidemuseo. Viitattu 22.6.2009. Wallensköld opiskeli taidehistoriaa Helsingin yliopistossa 1988–1990 ja kuvataidetta Kuvataideakatemiassa 1990–1995. Wallensköld piti ensimmäisen yksityisnäyttelynsä Helsingissä 1989.Vuoden nuori taiteilija 2005. Tampereen taidemuseo. Viitattu 2.2.2013. Hänen tekniikoitaan ovat erityisesti öljymaalaus, akryylimaalaus ja piirustus. Maalaukset ovat esittäviä, ja ihmishahmojen ohella hän maalaa maisemia. Henkilöt on tavallisesti kuvattu kokovartalokuvana ja frontaalisesti suoraan edestä. Myös taidehistoria on usein läsnä maalauksissa. Hänen maisemansa ovat horisontaalisia, pitkiä ja kapeita. Wallensköld maalaa ne luonnossa mallista, kun taas ihmishahmot ovat peräisin mielikuvituksesta. Maisemien aiheet ovat usein koruttomia, kuten peltoaukea, teollisuusalue tai linja-autoasema. Wallensköld on myös kirjoittanut teoksia kuvitteellisesta sienitieteilijästä Anatolij D. Mbdrinovista. ===Tunnustuksia=== Wallensköld sai Suomen Taideyhdistyksen dukaattipalkinnon 2002 ja oli Vuoden nuori taiteilija 2005. Viitattu 26.12.2021. Hän on Ars Fennica -palkintoehdokas 2022. == Lähteet == ==Aiheesta muualla== * * Viggo Wallensköldin kotisivut Luokka:Suomalaiset taidemaalarit Luokka:Suomalaiset aateliset Luokka:Vuoden nuori taiteilija -palkinnon saajat Luokka:Vuonna 1969 syntyneet Luokka:Elävät henkilöt
ATF

ATF on lyhenne, joka voi tarkoittaa muun muassa seuraavia asioita: * Advanced Tactical Fighter, uuden hävittäjätyypin kehitysohjelma * Bureau of Alcohol, Tobacco, Firearms and Explosives, Yhdysvaltain oikeusministeriön alainen virasto * ATF, vuoden 1988 videopeli * ATF Dingo, sotilaskuorma-ajoneuvo * Automaattivaihteistoöljy ()
Siirtomaasota

Siirtomaasota on siirtomaavallan alaisen siirtomaan alueella käyty sota, jota siirtomaavalta käy joko siirtomaan alkuperäisväestöä, sitä asuttavia kolonialisteja tai toista, kyseistä aluetta havittelevaa kilpailevaa valtiota vastaan. Termiä käytetään yleensä kuvaamaan länsimaiden, lähinnä eurooppalaisten siirtomaavaltojen käymiä sotia Afrikassa, Aasiassa ja Amerikassa. Vaikka siirtomaasodat päättyivät lähes aina länsimaiden voittoon, saattoivat paikalliset asukkaat joskus aiheuttaa merkittäviä tappioita siirtomaavalloille. Tällaisista tunnetuimpia on Yhdysvaltain vapaussota 1775–1783, jossa Pohjois-Amerikan brittiläiset siirtokunnat itsenäistyivät brittiläisestä imperiumista. 1800-luvun lopun Italian–Etiopian sodan aikana käydyssä Adowan taistelussa etiopialaiset onnistuivat voittamaan italialaiset ja maa välttyi näin joutumasta siirtomaaksi. Vaikka zulu-sota päättyikin alkuperäiskansan tappioon, zulut voittivat heidät aliarvioineen Britannian armeijan Isandlwanan taistelussa 1879. 1900-luvun jälkipuolen dekolonisaation yhteydessä käytiin siirtomaasotia, jotka yleensä päättyivät siirtomaan itsenäistymiseen. ==Katso myös== * Luettelo vapaus- ja itsenäisyyssodista Luokka:Kolonialismi Luokka:Sodat tyypeittäin
Kobolttikarbonaatti

Kobolttikarbonaatti (CoCO3) on koboltti- ja karbonaatti-ionien muodostama ioniyhdiste. Ulkomuodoltaan yhdiste on vaaleanpunaista kiteistä ainetta, joka ei liukene veteen, mutta hapot liuottavat sen. Luonnossa kobolttikarbonaattia tavataan sferokobaltiittimalmina. == Valmistus ja käyttö == Kobolttikarbonaattia voidaan valmistaa kobolttisuolojen vesiliuoksista kuumentamalla niitä natriumvetykarbonaatin kanssa. Esimerkiksi kobolttisulfaatin ja natriumvetykarbonaatin reaktiossa muodostuu kobolttikarbonaattia ja natriumvetysulfaattia. :CoSO4 \+ NaHCO3 → CoCO3 \+ NaHSO4 Kobolttikarbonaattia käytetään keramiikan värjäykseen, lämpötilailmaisimissa ja katalyyttinä muun muassa valmistettaessa vähän rikkiä sisältäviä polttoaineita. Koboltti on tärkeä hivenaine ja kobolttikarbonaattia lisätään karjanrehuun. Kobolttikarbonaatti liukenee kuumiin suola - ja typpihappoihin vapauttaen hiilidioksidia. Samalla syntyy happojen kobolttisuolaa kobolttikloridia tai kobolttinitraattia. :CoCO3 \+ 2 HCl → CoCl2 \+ CO2 \+ H2O == Lähteet == Luokka:Karbonaatit Luokka:Kobolttiyhdisteet
Vanguard

Vanguard on muun muassa: * Vanguard, kantoraketti * Project Vanguard, Yhdysvaltain avaruusohjelma, johon kuuluivat: ** Vanguard 1, Vanguard 2 ja Vanguard 3, satelliitteja * The Vanguard Group, amerikkalainen sijoitusrahastoyhtiö * Standard Vanguard, 1947–1963 valmistettu englantilainen automerkki * Vanguard Productions, yhdysvaltalainen elokuvatuotantoyhtiö * Vanguard, suomalainen metalliyhtye * Vanguard, vuonna 2005 perustettu yhdysvaltalainen yhtye, nykyisin Being as an Ocean ;Britannian kuninkaallinen laivasto *Vanguard-luokka (linjalaiva), linjalaivatluokka *Vanguard-luokka (sukellusvene), ydinsukellusveneluokka * Vanguard (1586), 31-tykkinen kaljuuna * Vanguard (1631), 56-tykkinen toisen luokan linjalaiva * HMS Vanguard (1678), 90-tykkinen kolmikantinen toisen luokan linjalaiva * HMS Vanguard (1748), 70-tykkinen kolmannen luokan linjalaiva * HMS Vanguard (1780), 4-tykkinen tykkivene * HMS Vanguard (1787), Arrogant-luokan 74-tykkinen kolmannen luokan linjalaiva * HMS Vanguard (1835), Vanguard-luokan 80-tykkinen toisen luokan linjalaiva * HMS Vanguard (1870), Audacious-luokan taistelulaiva * HMS Vanguard (1909), St. Vincent-luokan taistelulaiva * HMS Vanguard (23), taistelulaiva * HMS Vanguard (S28), Vanguard-luokan ohjussukellusvene.
Dogging

Dogging tarkoittaa toimintaa, jossa toisilleen tuntemattomat ihmiset sopivat Internetissä ajan ja paikan seksin harjoittamiseen julkisella paikalla. Aftonbladetin mukaan termi dogging juontuu siitä, että seksiä harrastamaan lähtevä ihminen kertoo lähtevänsä "ulkoiluttamaan koiraa" (). == Lähteet == Luokka:Seksuaalinen toiminta Luokka:Englanninkieliset sanat ja sanonnat
Aatto (etunimi)

Aatto on suomalainen miehen etunimi, joka on muunnelma Adolf-nimestäKustaa Vilkuna: Suuri nimipäiväkalenteri, 1970. Aaton nimipäivä on 23. kesäkuuta. Nimen muodostumiseen on vaikuttanut myös se, että 1950-luvulle saakka juhannusaatto oli aina Aaton päivänä, 23. kesäkuuta. Suomen väestörekisterijärjestelmään on vuoden 2021 loppuun mennessä merkitty 2 430 henkilöä, joilla on Aatto yhtenä etunimistään. == Tunnettuja Aattoja == * Aatto Haapanen, kirjailija * Aatto Hosiaisluoma, yliopettaja ja päätoimittaja, Pyhäjärven (O.l.) kunnanjohtaja 1955–1957 * Aatto Hukkanen, taidemaalari * Aatto Jurvelius, säveltäjä, urkuri ja pianisti * Aatto Kaljunen, kasvatustieteilijä, opettaja ja Oulun opettajakorkeakoulun rehtori 1953–1963 * Aatto Koivunen, Pispalan punakaartin päällikkö Suomen sisällissodassa * Aatto Laitakari, kansakoulujen tarkastaja, lehtori ja pedagogi * Aatto A. Liljeström, kapellimestari ja säveltäjä * Aatto Nuora, pistooliampuja * Aatto Pietikäinen, mäkihyppääjä * Aatto Prihti, talousvaikuttaja, Helsingin kauppakorkeakoulun ent. kansleri * Aatto Sallinen, kommunistipoliitikko * Aatto Sirén, kansanedustaja (SDP) * Aatto Sonninen, foniatri ja logopedi * Aatto Suppanen (Aatto S), kirjailija, toimittaja, kääntäjä == Lähteet == Luokka:Etunimet
Juno (kantoraketti)

Juno (kantoraketti): Juno I oli Redstone-ohjuksesta tehty kantoraketti. Tämä raketti sotketaan usein toiseen Redstonen muunnelmaan, Jupiter C-luotausrakettiin. Juno I oli Jupiter C. johon oli lisätty vielä yksi vaihe. Juno II oli Jupiter-ohjuksesta kehitetty kantoraketti. Luokka: Kantoraketit
Never Let Me Go

Never Let Me Go voi tarkoittaa seuraavia: * Ole luonani aina (), Kazuo Ishiguron romaani vuodelta 2005 * Ole luonani aina (), Kazuo Ishiguron romaaniin perustuva elokuva vuodelta 2005 * Never Let Me Go, Placebo-htyeen albumi vuodelta 2022 * "Never Let Me Go", Timmy Trumpetin, Cascadan ja Harris & Fordin musiikkikappale vuodelta 2021.
Villette

Villette voi tarkoittaa seuraavia: ;paikkoja: * Villette, kunta Pohjois- Italiassa * La Villette, Pariisin kaupunginosa * La Villette, kunta Calvadosin departementissa Ranskassa ;henkilöitä: * Benoît-Théophile de Chevron Villette (1587–1658), ranskalainen katolinen arkkipiispa ;muita merkityksiä: * Villette, Syrjästäkatsojan tarina, Charlotte Brontën romaani == Katso myös == * La Villette